CELEX: 62014CA0301
Language: lt
Date: 2015-12-03 00:00:00
Title: Byla C-301/14: 2015 m. gruodžio 3 d. Teisingumo Teismo (ketvirtoji kolegija) sprendimas byloje (Bundesverwaltungsgericht (Vokietija) prašymas priimti prejudicinį sprendimą) Pfotenhilfe-Ungarn e.V./Ministerium für Energiewende, Landwirtschaft, Umwelt und ländliche Räume des Landes Schleswig-Holstein (Prašymas priimti prejudicinį sprendimą — Reglamentas (EB) Nr. 1/2005 — 1 straipsnio 5 dalis — Vežamų gyvūnų apsauga — Gyvūnų apsaugos asociacijos atliekamas šunų vežimas be šeimininko iš vienos valstybės narės į kitą — Sąvoka „ekonominė veikla“ — Direktyva 90/425/EEB — 12 straipsnis — Sąvoka „prekiautojas, prekiaujantis Bendrijoje“)

1.2.2016   
            
            
               LT
            
            
               Europos Sąjungos oficialusis leidinys
            
            
               C 38/5
            
         2015 m. gruodžio 3 d. Teisingumo Teismo (ketvirtoji kolegija) sprendimas byloje (Bundesverwaltungsgericht (Vokietija) prašymas priimti prejudicinį sprendimą) Pfotenhilfe-Ungarn e.V./Ministerium für Energiewende, Landwirtschaft, Umwelt und ländliche Räume des Landes Schleswig-Holstein
   
   (Byla C-301/14) (1)
   
   ((Prašymas priimti prejudicinį sprendimą - Reglamentas (EB) Nr. 1/2005 - 1 straipsnio 5 dalis - Vežamų gyvūnų apsauga - Gyvūnų apsaugos asociacijos atliekamas šunų vežimas be šeimininko iš vienos valstybės narės į kitą - Sąvoka „ekonominė veikla“ - Direktyva 90/425/EEB - 12 straipsnis - Sąvoka „prekiautojas, prekiaujantis Bendrijoje“))
   (2016/C 038/06)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesverwaltungsgericht
   
   
      Šalys pagrindinėje byloje
   
   
      Ieškovė: Pfotenhilfe-Ungarn e.V.
   
   
      Atsakovė: Ministerium für Energiewende, Landwirtschaft, Umwelt und ländliche Räume des Landes Schleswig-Holstein
   
   
      dalyvaujant: Vertreter des Bundesinteresses beim Bundesverwaltungsgericht
   
   
      Rezoliucinė dalis
   
   
               1.
            
            
               Sąvoka „ekonominė veikla“, kaip ji suprantama pagal 2004 m. gruodžio 22 d. Tarybos reglamento (EB) Nr. 1/2005 dėl gyvūnų apsaugos juos vežant ir atliekant susijusias operacijas ir iš dalies keičiančio direktyvas 64/432/EEB ir 93/119/EB ir Reglamentą (EB) Nr. 1255/97 1 straipsnio 5 dalį, turi būti aiškinama taip, kad ji apima tokią veiklą, kokia nagrinėjama pagrindinėje byloje, susijusią su ne pelno asociacijos vykdomu benamių šunų vežimu iš vienos valstybės narės į kitą, kad perduotų juos asmenims, kurie įsipareigojo juos priimti sumokėdami pinigų sumą, kuri iš principo padengia asociacijos dėl to patirtas išlaidas.
            
         
               2.
            
            
               Sąvoka „prekiautojas, prekiaujantis Bendrijoje“, kaip ji suprantama pagal 1990 m. birželio 26 d. Tarybos direktyvos 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą, iš dalies pakeistos 1992 m. birželio 30 d. Tarybos direktyva 92/60/EEB, 12 straipsnį, turi būti aiškinama taip, kad ji apima ir ne pelno asociaciją, kuri benamius šunis veža iš vienos valstybės narės į kitą, kad perduotų juos asmenims, kurie įsipareigojo juos priimti sumokėdami pinigų sumą, kuri iš principo padengia asociacijos dėl to patirtas išlaidas.
            
         
      (1)  OL C 303, 2014 9 8.